CELEX: 32011R0213
Language: da
Date: 2011-03-03 00:00:00
Title: Kommissionens forordning (EU) nr. 213/2011 af 3. marts 2011 om ændring af bilag II og V til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer  EØS-relevant tekst

4.3.2011   
            
            
               DA
            
            
               Den Europæiske Unions Tidende
            
            
               L 59/4
            
         KOMMISSIONENS FORORDNING (EU) Nr. 213/2011
   af 3. marts 2011
   om ændring af bilag II og V til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1) særlig artikel 11, stk. 2, og artikel 26, stk. 2, og
   ud fra følgende betragtninger:
   
               (1)
            
            
               Østrig har anmodet om, at der i bilag II til direktiv 2000/36/EF indsættes ti uddannelsesprogrammer inden for sundhedspleje. Disse uddannelsesprogrammer er reguleret ved den østrigske forordning om specialopgaver inden for sundheds- og sygepleje (Gesundheits- und Krankenpflege-Spezialaufgaben-Verordnung — GuK-SV — BGBl. II Nr. 452/2005) og den østrigske forordning om uddannelses- og ledelsesopgaver inden for sundheds- og sygepleje (Gesundheits- und Krankenpflege-Lehr- und Führungsaufgaben-Verordnung — GuK-LFV –BGBl. II Nr. 453/2005).
            
         
               (2)
            
            
               Da disse østrigske uddannelsesprogrammer indebærer samme uddannelsesniveau som omhandlet i artikel 11, litra c), nr. i), i direktiv 2005/36/EF og giver et tilsvarende fagligt niveau og sætter den pågældende i stand til at opnå en stilling med tilsvarende ansvar og opgaver, er det berettiget at lade dem indgå i bilag II til direktiv 2005/36/EF på grundlag af direktivets artikel 11, litra c), nr. ii).
            
         
               (3)
            
            
               Portugal har indgivet en begrundet anmodning om, at speciallægeuddannelsen i medicinsk onkologi optages under punkt 5.1.3 i bilag V til direktiv 2005/36/EF.
            
         
               (4)
            
            
               Inden for medicinsk onkologi beskæftiger man sig med systemisk behandling af kræft. Der er sket store ændringer i behandlingen af kræftpatienter i det seneste årti på grund af den videnskabelige udvikling. Speciallægeuddannelsen i medicinsk onkologi er ikke opført på listen i punkt 5.1.3 i bilag V til direktiv 2005/36/EF. Medicinsk onkologi har imidlertid udviklet sig til et særskilt speciale i mere end to femtedele af medlemsstaterne, hvilket berettiger, at det optages i punkt 5.1.3 i bilag V til direktiv 2005/36/EF.
            
         
               (5)
            
            
               For at sikre et tilstrækkeligt højt speciallægeuddannelsesniveau bør mindstekravet til uddannelsens varighed, for at specialet medicinsk onkologi automatisk anerkendes, være fem år.
            
         
               (6)
            
            
               Frankrig har indgivet en begrundet anmodning om, at speciallægeuddannelsen i medicinsk genetik optages under punkt 5.1.3 i bilag V til direktiv 2005/36/EF.
            
         
               (7)
            
            
               Medicinsk genetik er et speciale, som afspejler den hastige vidensudvikling inden for genetik og dens konsekvenser for en hel række specialer som f.eks. onkologi, føtalmedicin, pædiatri og kroniske sygdomme. Medicinsk genetik spiller en voksende rolle inden for screening og forebyggelse af mange sygdomme. Speciallægeuddannelsen i medicinsk genetik er ikke opført på listen i punkt 5.1.3 i bilag V til direktiv 2005/36/EF. Medicinsk genetik har imidlertid udviklet sig til et særskilt speciale i mere end to femtedele af medlemsstaterne, hvilket berettiger, at det optages i punkt 5.1.3 i bilag V til direktiv 2005/36/EF.
            
         
               (8)
            
            
               For at sikre et tilstrækkeligt højt speciallægeuddannelsesniveau bør mindstekravet til uddannelsens varighed, for at specialet medicinsk genetik automatisk anerkendes, være fire år.
            
         
               (9)
            
            
               Direktiv 2005/36/EF bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Udvalget for Anerkendelse af Erhvervsmæssige Kvalifikationer —
            
         VEDTAGET DENNE FORORDNING:
   Artikel 1
   Bilag II og V til direktiv 2005/36/EØF ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. marts 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 255 af 30.9.2005, s. 22.
   
      BILAG
      I bilag II og V til direktiv 2005/36/EF foretages følgende ændringer:
      
                  1.
               
               
                  I punkt 1 i bilag II indsættes følgende under »I Østrig:«:
                  
                              »—
                           
                           
                              særlig uddannelse i pædiatrisk sygepleje (Sonderausbildung in der Kinder- und Jugendlichenpflege)
                           
                        
                              —
                           
                           
                              særlig uddannelse i psykiatrisk sundheds- og sygepleje (Sonderausbildung in der psychiatrischen Gesundheits- und Krankenpflege)
                           
                        
                              —
                           
                           
                              særlig uddannelse i intensiv pleje (Sonderausbildung in der Intensivpflege)
                           
                        
                              —
                           
                           
                              særlig uddannelse i intensiv pædiatrisk pleje (Sonderausbildung in der Kinderintensivpflege)
                           
                        
                              —
                           
                           
                              særlig uddannelse i anæstesiologisk sygepleje (Sonderausbildung in der Anästhesiepflege)
                           
                        
                              —
                           
                           
                              særlig uddannelse i sygepleje i forbindelse med nyrelidelser (Sonderausbildung in der Pflege bei Nierenersatztherapie)
                           
                        
                              —
                           
                           
                              særlig uddannelse i operationssygepleje (Sonderausbildung in der Pflege im Operationsbereich)
                           
                        
                              —
                           
                           
                              særlig uddannelse i hospitalshygiejne (Sonderausbildung in der Krankenhaushygiene)
                           
                        
                              —
                           
                           
                              særlig uddannelse som underviser inden for sundheds- og sygepleje (Sonderausbildung für Lehraufgaben in der Gesundheits- und Krankenpflege)
                           
                        
                              —
                           
                           
                              særlig uddannelse i ledelse inden for sundheds- og sygepleje (Sonderausbildung für Führungsaufgaben in der Gesundheits- und Krankenpflege),
                           
                        der svarer til et samlet uddannelsesforløb på mindst 13 år og 6 måneder til 14 år, herunder mindst 10 års almen skolegang, yderligere tre års grundlæggende uddannelse i sundheds- og sygepleje og 6 til 12 måneders særlig uddannelse inden for specialiserede undervisnings- eller ledelsesopgaver.«
               
            
                  2.
               
               
                  I punkt 5.1.3 i bilag V indsættes følgende tabel:
                  
                              »Land
                           
                           
                              Medicinsk onkologi
                              Uddannelsens mindstevarighed: 5 år
                           
                           
                              Medicinsk genetik
                              Uddannelsens mindstevarighed: 4 år
                           
                        
                              Benævnelse
                           
                           
                              Benævnelse
                           
                        
                              Belgique/België/Belgien
                           
                           
                              Oncologie médicale/Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics«